die eerste 1000 dae van migrasie - Marlize Venter
die eerste 1000 dae van migrasie
October 10, 2015 by Marlize	6 Comments
Ek het aanvanklik bloot gereageer op 'n 'post' op Aussiekaners wat Nicoleen geplaas het oor die boek wat sy gevoel het die Here baie sterk op haar hart geplaas het. Ek het my dienste as skrywer aangebied, minwetende dat hierdie vir my 'n groot uitdaging was om klaar te maak waarmee ek begin het.
Ek het op 'n stadium 'n twee jaar breuk geneem van die boek omdat ek 'n besigheid begin het en myself vertel het dat ek nie die tyd het nie. Dit is egter nie die ware rede nie – ek het getwyfel in my vermoë en gewonder of ek myself nou in iets begewe het wat net te moeilik vir my was. Nietemin, hier is ons nou.
Ek het onlangs met 'n 'Neurolinguistic Practitioner' gaan gesels oor migrasie en sy het die volgende gesê: "People, underestimate the effort that migration takes." Ek het 'n paar dae gaan herkou aan hierdie klein stukkie treffende wysheid. Dit is waar. Immigrasie, emigrasie, migrasie is nie maklik nie. Die sukkel is anderster hier so. Die lewe en al sy dinge gaan aan, net op 'n ander kontinent. Die toetse wat jy dalk nie in Suid-Afrika wou skryf nie, gaan jy hier moet kom skryf.
Hierdie is ook 'n sonskynland. Die Here is hier ook. En as jy wil kan jy hier 'n nuwe avontuur kom aandurf. Jy is nie verniet 'n Afrikaan nie. Jy het vuur in jou are. Jy is 'n 'mover'. Jy kan as jy wil, maar dan moet jy weet dat jy weet, hier is waar jy hoort.
Geniet ons stories.
Vul asseblief die vorm in en ek stuur vir jou 'n link om die boek gratis af te laai.
Posted in: Dear Migrant to the Great South Land	Tagged: Australië, die eerste 1000 dae van migrasie, emigrasie na Australië, Immigrasie na Australië, Marlize Venter
← Life Happens in Australia as well
Text Me When You Get There →
Sal dit graag wil lees
Hallo, laat weet my asseblief of jy die link gekry het en die boek kon aflaai.
Sal graag die boek wil lees. Woon tans in 'n ander land.
Hallo Jaco, ek sit die link vir jou aan, dan kan jy die boek gaan aflaai
Kliek bloot op die woordjie LINK en vul jou kontak details in. Jy sal dan 'n email kry met die link vna die boek waar jy dit kan aflaai.
Laat weet asseblief of jy dit kon kry of nie.
Ja, dis waar die lewe gaan aan vir die wat hier bly is dit niks maar vir die wat verhuis het is dit n groot aanpassing. Sal graag jou boek wil lees.